Quiche vegan cu tofu, spanac si ciuperci 

Ingrediente:
● Seminte de in - 1 lingura  (macinate deja sau le macinati acasa cu o rasnita de cafea)
● Faina de migdale - 90 g  (sau faina de alte nuci/seminte)
● Faina de ovaz - 120 g  (o puteti combina cu faina de hrisca, pentru un plus de gust si nutrienti)
● Patrunjel uscat - 1 lingurita 
● Oregano uscat - 1 lingurita 
● Sare - 1 lingurita 
● Ulei de masline - 100 ml 
● Tofu natur - 200 g 
● Lapte vegan - 150 ml  (puteti sa-l inlocuiti cu apa)
● Ceapa - 1 buc 
● Usturoi (catei) - 3 buc 
● Spanac proaspat - 50 g  (aproximativ 2 maini de frunze spalate si uscate)
● Ciuperci conservate - 170 g  (cantitate neta, scurse de apa sau folositi ciuperci proaspete)
● Rosii uscate - 6 buc 
● Drojdie uscata inactiva - 2 linguri 
● Piper negru macinat - 0.25 lingurite  (un varf de lingurita)

Mod de preparare:
1. Intr-un bol mic amestecati 1 lingura de seminte de in macinate si 4 linguri de apa, lasati 10 minute la inmuiat.
Aceasta compozitie va fi inlocuitorul vegan de oua in aluatul de crusta.
2. Intr-un bol mai mare masurati 90g faina de migdale si 120g faina de ovaz (eu am macinat 70g fulgi de ovaz si i-am combinat cu 50g faina de hrisca).
3. Tot aici adaugati 1 lingurita de patrunjel uscat, 1 lingurita de oregano uscat si 0.5 lingurita de sare, amestecati.
4. Puneti compozitia cu seminte de in, adaugati inca 6 linguri de apa (sau putin mai mult) si 3 linguri ulei de masline.
5. Amestecati bine totul, daca este necesar mai adaugati inca putina apa, atat cat sa obtineti un aluat lipicios si deloc faramicios.
6. Ungeti cu putin ulei de masline o tava de quiche (aici de 28cm in diametru), sau orice alta tava cu borduri.
7. Mutati aluatul in tava, il distribuiti atent si presati cu degetele pe baza si borduri.
8. Intepati crusta din loc in loc si o puneti la copt in cuptorul preincalzit la 200 de grade pentru 15 minute.
Dupa coacere, lasati tava pe masa pana pregatim umplutura.
9. Tocati marunt ceapa si o caliti in putin ulei de masline. Cand incepe sa se rumeneasca usor, adaugati 3 catei de usturoi (tocati marunt si ei). Amestecati si mai caliti impreuna 1-2 minute.
10. Adaugati ciupercile scurse de apa, amestecati si mai caliti 2-3 minute.
11. Puneti spanacul, amestecati si caliti pana scade bine in volum, aproximativ 3-4 minute.
12. Apoi adaugati rosiile uscate tocate marunt, amestecati.
13. Puneti 2 linguri de fulgi de drojdie uscata inactiva, aceasta va da un plus de gust compozitiei (asemanator cu cel de branza).
14. La final potriviti de sare (sa gustati!) si putin piper negru macinat.
Luati tigaia de pe foc.
15. In loc de clasicul amestec de oua pentru quiche, vom face ceva similar dar vegan.
Astfel maruntiti 200g de tofu simplu intr-un bol mai adanc. Adaugati 150ml de lapte vegan (neindulcit) sau apa.
16. Mixati bine cu blenderul vertical pana obtineti o emulsie cremoasa si uniforma.
Daca mai este nevoie, adaugati inca putin lapte vegetal sau apa.
17. Adaugati sosul de tofu peste legumele din tigaie, amestecati bine.
18. Turnati toata umplutura in crusta pregatita anterior, distribuiti uniform cu lingura.
19. Coaceti quiche-ul vegan in cuptorul preincalzit la 200 de grade timp de 25 de minute. Dupa cuptor lasati sa se raceasca complet 2-3 ore pe masa.
Feliati atent si savurati, este delicios, satios si sanatos!
Pofta Buna!